โด่ง ย่านยาว ยิงเมียดับคาห้องนอน มอบตัว รับ หึงหวง คิดว่าจะถูกตีจาก
เข้ามอบตัว ตร.สภ.สามชุก แล้ว โด่ง ย่านยาว ยิงแม่ค้าขายขนมหวาน ภรรยาดับคาห้องนอน สารภาพ เพราะความหึงหวง ทะเลาะกันแย่างรุนแรง นึกว่า ภรรยาจะตีจากไปหาคนอื่น ญาติตะโกนสาปแช่ง ขณะนำตัวไปทำแผนฯและขอขมาศพที่วัด ,วันที่ 24 พ.ย.61 พ.ต.อ.สมบัติ อ่อนสมบูรณ์ ผกก.สภ.สามชุก ร.ต.อ.มานพ ชูชื่น รอง สว.สส.สภ.สามชุก ชุดสืบสวน สภ.สามชุก และ กก.สส. ชุดสืบสวนภาค 7 สามารถจับกุมตัว นายพชร กวางดอน หรือ โด่ง ย่านยาว อายุ 37 ปี มีอาชีพ ขับรถส่งของ อยู่บ้านเลขที่ 86 ม.9 ต.ย่านยาว อ.สามชุก จ.สุพรรณบุรี โดยหลังก่อเหตุใช้อาวุธปืน ขนาด 9 มม. ยิงภรรยาเสียชีวิต คือ นางสาวชนัดดา สุจิตรานุภาพ หรือ เจ๊มล อายุ 42 ปี อาชีพ แม่ค้าขายขนมหวาน ที่ตลาดสามชุก เสียชีวิตคาห้องนอน ในบ้านพัก เลขที่ 141 ม.1 ต.ย่านยาว อ.สามชุก หลังตำรวจได้ทำการสืบสวน หาเบาะแส พร้อมกดดันจนนายโด่ง ยอมเข้ามอบตัว โดยวันนี้ จึงได้ติดต่อผ่านทางญาติขอเข้ามามอบตัวกับทาง จนท.ตำรวจ สภ.สามชุก โดยหลังทำการสอบสวนแล้ว พ.ต.อ.สมบัติ อ่อนสมบูรณ์ ผกก.สภ.สามชุก ได้นำตัวผู้ต้องหาไปทำแผนประกอบคำรับสารภาพยังจุดเกิดเหตุ ภายในห้องนอน ในบ้านหลังหลังเกิดเหตุ,โดยจากการสอบสวนเบื้องต้น นายโด่ง ผู้ต้องหาให้การรับสารภาพว่า ตนเองเป็นผู้ลงมือก่อเหตุจริง โดยตนนั้นกลับมาหาผู้ตายที่ห้องนอน เพื่อเคลียร์ปัญหาหัวใจกัน และได้พูดคุยกันสักพัก ก่อนที่จะมีปากเสียงทะเลาะกันอย่างรุนแรง ด้วยความโมโห ตนก็เลยชักปืนมาออกมายิง นอกห้องนอนขึ้นฟ้าไป 3 นัด เพื่อระบายอารมณ์ จากนั้นผู้ตายก็บอกว่า ถ้ายิงปืน ทำตัวอย่างนี้ จะไปแล้วนะ เมื่อตนได้ยิน จึงทำให้โมโห คิดว่า ภรรยาจะตีจากไปหาคนอื่น เลยหันปืนมายิงใส่ผู้ตาย จนผู้ตายแน่นิ่งไป จากนั้นก็เข้าไปกอดภรรยา และร้องไห้ แล้วก็ขับรถหลบหนีไป,หลังพาตัวนายโด่งไปทำแผนประกอบคำรับสารภาพแล้ว นายโด่งได้ขอไปเคารพศพภรรยาที่วัด ที่ตั้งบำเพ็ญกุศล ท่ามกลางญาติพี่น้องของผู้ตาย ที่ตะโกนสาปแช่งนายโด่ง ที่ฆ่าเจ๊มล จนเสียชีวิต อย่างโหดเหี้ยม ด้านตำรวจเกรงว่า จะเกิดการรุมประชาทัณฑ์ จึงได้รีบกันตัวผู้ต้องหากลับไปยัง สภ.สามชุก เพื่อทำการสอบสวนเพิ่มเติม พร้อมตั้งข้อหาดำเนินคดี ฆ่าผู้อื่นตายโดยเจตนา และส่งดำเนินคดีตามกฎหมายต่อไป
เข้ามอบตัว ตร.สภ.สามชุก แล้ว โด่ง ย่านยาว ยิงแม่ค้าขายขนมหวาน ภรรยาดับคาห้องนอน สารภาพ เพราะความหึงหวง ทะเลาะกันอย่างรุนแรง นึกว่า ภรรยาจะตีจากไปหาคนอื่น ญาติตะโกนสาปแช่ง ขณะนำตัวไปทำแผนฯ
โด่ง ย่านยาว,มอบตัว,สภ.สามชุก,ยิงภรรยาดับ,สุพรรณบุรี,ข่าวทั่วไป